Diari Oficial de la Generalitat Valenciana


Sumari del DOGV 4516, del 06-06-2003 (2003/6622)

ACORD de 3 de juny de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Paiporta.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4516

Data del DOGV
:   06-06-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/6622


Data del document
:   03-06-2003

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Paiporta
    * expropiació
    * administració local

ACORD de 3 de juny de 2003, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Paiporta. [2003/6622]
  
El Consell de la Generalitat, en la reunió del dia 3 de juny de 2003, va adoptar l'acord següent:
  
L'Ajuntament de Paiporta, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de la Unitat d'Execució número 15 del sòl urbanitzable industrial, que inclou la instal·lació d'un col·lector d'aigües pluvials.
  
Esta declaració d'urgent ocupació es justifica per les següents raons:
  
L'obra d'urbanització de la Unitat d'Execució número 15 del sòl urbanitzable industrial, que inclou la instal·lació d'un col·lector d'aigües pluvials, ha de realitzar-se amb celeritat, ja que la solució més adequada per a resoldre l'evacuació d'aigües pluvials és la d'abocar al barranc de Chiva per la zona projectada, perquè actualment cal que s'execute la xarxa separativa per a l'evacuació de dites aigües, ja que les pluvials no poden anar a la xarxa de clavegueram, la qual cosa justifica àmpliament acudir a este procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes pel Ple de la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això i d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de Govern Valencià i a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Paiporta per a l'execució del projecte d'urbanització de la Unitat d'Execució número 15 del sòl urbanitzable industrial, que inclou la instal·lació d'un col·lector d'aigües pluvials.
  
Relació de béns afectats:
  
Finca núm. 1: parcel·la 143, del polígon 5 de rústica.
  
Titular: Sra. Josefina Císcar Tarazona.
  
Domicili: c/ Convent, 63. Paiporta.
  
Superfície afectada: 1.450 m².
  
Plantació: tarongers (88 arbres).
  
Finca núm. 2: parcel·la 147, del polígon 5 de Rústica.
  
Titular: Sr. Vicente Nácher Soria.
  
Domicili: c/ Ausias March, 49. Massanassa.
  
Superfície afectada: 196 m².
  
Plantació: tarongers.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació, i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra este els següents recursos:
  
a) Recurs potestatiu de reposició davant del Consell de la Generalitat, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició podrà interposar en el termini de dos mesos, o, si és procedent, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 3 de juny de 2003
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO